SUID-AFRIKAANSE RADIOLIGA 
SARLNUUS SONDAG 10 NOVEMBER 2002 


U luister na amateurradiostasie ZS6SRL van die Suid-Afrikaanse Radioliga, die 
nasionale vereniging vir amateurradio in Suid-Afrika, met `n nuusbulletin wat 
elke Sondag om 08:15 Sentraal Afrika Tyd (SAT) in Afrikaans en om 08:30 SAT 
in Engels uitgesaai word. 


Hierdie bulletin is ook op die webwerf van die SARL by www.sarl.org.za, en op 
pakketbulletinborde beskikbaar. 


In die nuus vandag; 


NOMINASIES VIR RAADSLEDE VIR DIE SARL EN MOSIES VIR DIE AJV 
INGEWAG 


HERDENKINGSDIENS OP 10 NOVEMBER 
Bly ingeskakel vir meer besonderhede hieroor en ander nuusitems. 


Besoek ook die SARL-webblad of skakel die SARL-kantoor wat vanaf 09:00 tot 
13:00 op weeksdae oop is by telefoon 011 675-2393 vir inligting oor hoe om by die 
SARL aan te sluit, boekverkope en alle verwante amateurradio-aangeleenthede. 


Die SARL-nuusdiens nooi klubs en individue om nuus aangaande amateurradio 
aan sarlnews@hotmail.com nie later as die Donderdag wat die bulletin vooraf- 
gaan, in te stuur. Indien moontlik stuur dit asb in Afrikaans sowel as Engels. 


U luister na ZS6SRL. 
Die nuus volg in besonderhede: 
NOMINASIES VIR RAADSLEDE VIR DIE SARL 


Alle huidige raadslede van die SARL tree uit tydens sy volgende AJV wat op 29 
Maart 2003 in Bloemfontein plaasvind en ter voorbreiding vir die gebeurtenis 
word nominasies vir raadslede ingewag in terme van reël 16.2 van SARL-lede 
om hierdie vakatures te vul. Indien meer as 15 nominasies ontvang word, sal 'n 
stemming gehou word. 


Elke nominasie moet die volgende insluit: 


1. Die volle name, roepsein en adres van die genomineerde; 

2. `n Amateurradio georiënteerde GV van nie meer as 200 woorde; 

3. `n Ondertekende verklaring van die genomineerde dat hy die nominasie 
aanvaar en op die raad van die SARL sal dien indien verkies; 

4. Elke nominasie moet deur `n voorsteller sowel as 'n sekondant onderteken 
wees; 

5. Alleenlik ten volle opbetaalde lede (Reël 16.3) van die SARL mag genom- 
ineer word, voorstel of sekondeer. 


MOSIES VIR DIE ALGEMENE JAARVERGADERING 


Mosies vir voorlegging en oorweging by die Algemene Jaarvergadering van die 
SARL op 29 Maart 2003 in Bloemfontein word vanaf lede ingewag. 


Elke mosie moet die volgende bevat; 


1. `n Bondige bewoording van die mosie; 
2. `n Motivering ter ondersteuning van die mosie; 
3. Elke mosie moet deur die voorsteller en sekondant onderteken wees. 


Nominasies sowel as mosies moet Die Sekretaris nie later as 30 November bereik 
nie. Dit moet geadresseer word aan Die Sekretaris, SARL, en gepos word na 
Posbus 1721, Strubensvallei, 1735 of gefaks word aan 011 675 2793. Ander 
kontak-besonderhede is Tel 011 675 2793 en e-pos admin@sarl.org.za. 


HERDENKINGSDIENS OP 10 NOVEMBER 


Die jaarlikse herdenkingsdiens vir radioamateurs wat hulle lewens opgeoffer het 
in diens van Suid-Afrika word vandag Sondag 10 November om 10:45 oor al 
die senders van Radio-Sonder-Grense uitgesaai. Die diens word gelei deur Ds 
Lendus de Villiers, ZS6LLV, leraar van die NG-gemeente Rietfontein-Noord in 
Pretoria. Ons versoek dat amateurs radiostilte sal handhaaf gedurende die 
uitsending en waar moontlik die diens oor herhalers herlei. 


Op Maandag 11 November 1918, om 05:00 is die Wapenstilstand onderteken in 
die spoorwegwa van Veldmarskalk Foch in `n bos op die Westelike Front. Om 
11:00 op 11 November 1918 het die kanonne stil geword en vrede het na die 
Westelike Front gekom, die einde van die Eerste Wêreldoorlog. Om 11:00 op 
Maandag 11 November 2002 sal dit die 84ste herdenking wees van die einde van 
die Groot Oorlog. 


Radioamateurs oor die lengte van Suid-Afrika word gevra, waar moontlik, om 
twee minute stilte te handhaaf om 11:00 op 11 November ter nagedagtenis aan 
alle gesneuweldes van alle oorloë, ie eerste minuut dankbaar vir die wat dit 
oorleef het, die tweede minuut in herinnering aan die wat die hoogste prys 
betaal het. 


VOORLOPIGE UITSLAE VAN DIE BHF/UHF-KOMPETISIE 


Hier is die voorlopige uitslae vir die September SARL BHEF/UHF-kompetisie. 
Van die 16 logs ontvang is slegs 4 per pos gestuur, die ander per e-pos. Deel- 
nemers moet nie snaakse metodes gebruik om die logs te stuur nie, een log is 
gestuur in 'n format wat omtrent nie ontsyfer kon word nie. Logs moet of in 
teksformaat, MSExcel of MSWord-format gestuur word. Grafiese dokumente 
veroorsaak probleme. Die logs moet `n opsommingsblad hê wat al die relevante 
inligting bevat soos uiteengesit in die SARL Kompetisieboek of Blouboek. 


As daar geen beswwar is nie sal hierdie uitslae 14 dae na publikasie in die SARL 
bulletin die finale uitslae word. Dankie aan almal wat logs ingestuur het. 


Vaste stasie - alle modusse: 


ZR6ZL 1226 punte; ZS6PTB 397; ZSSLEE 226; ZSSAM 185; ZR5DK 187. 


Vaste stasie - FM Alleen: 

ZS6XT 293; ZS6GPDK 231; ZR6RDU 221; 4S5DG 36. 

Veldstasie - alle modusse: 

ZSGSTN 3519; 4S6TDK 1723,5; ZS6EGB 1327,5; ZSABEN 676,53; ZS4ANS 582. 
Kontrolelog: ZR57 

STAD OF DORP SOEKFUNKSIE OP DIE AANLYN ROEPSEINBOEK 


Richard ZS2CLI het iets nuuts vir die lede ontwikkel om mee rond te speel. 
Hy het `n soekfasiliteit op die aanlyn roepseinboek ontwikkel wat lede toelaat 
om `n stad of dorp se naam in te sleutel en `n lys van amateurs te ontvang. 
Maar die lys is nie sonder foute nie. Van die amateurs skryf nie die stads- of 
dorpsnaam by hulle adresse nie, byvoorbeeld, `n amateur in Gonubie gaan nie 
Oos London by sy adres insluit nie. Wanneer 'n soek gedoen word met Oos 
London sal die Gonubie-adres nie ingesluit word nie. Om die funksie te gebruik 
besoek www.sarl.org.za/members/ Adv. callbook1.asp. 


SARL HE-VELDDAG 


Die Kompitisiekomitee vra insette vanaf klubs en individue vir 'n gepaste datum 
vir die SARL HF-Velddag. Die huidige datum in Maart is nie geskik nie. Kyk 
na die almanak en stuur voorstelle aan zsdbs@netactive.co.za 


NUWE LEDE 
Ons verwelkom die volgende nuwe lede by die SARL: 


ZRIAE Mnr Emmanuel E.A. Petersen; ZR1ORN Marion Young; ZR1VN Mnr 
Volker Norman Otto; ZR2BET Mnr Richard Keet; ZR6ADI Mnr W.G. Davel; 
ZR6AG Mnr Stephanus H Potgieter; ZRGATP Mnr Llewellyn D. Stewart; 
ZRGADB Mnr Steve J. Verster; ZR6HBE Mnr Hendrik Bester; ZR6JPN Mnr 
JPJ Nel; ZR6GJWN Mev JW Nel; ZR6JS Mnr J Swanepoel; ZS2IS Mnr lan 
Sutherland; ZS4JR Mnr J. Minney; ZS5AS Mnr Braam Saayman; ZS5IH Mnr 
Tan Griffiths Hunter; ZSSLPT Mnr David Smith; ZS5MMK Mnr Meyer Koch; 
ZS5WP Mnr Wally Perfect; ZSL212 Mnur John Hilton; ZSL214 Mnr Michael 
Beck; ZSL215 Mnr Cecil Tivers; ZSL216 Mev Karen Lauf; ZSL217 Mnr Michael 
Fleming; ZSL218 Mnr Willem Weideman; ZSL219 Me Sandor Vas; ZSL220 
Mnr Geoff Springer; ZS1224 Mnur Brian Greenwood; ZSL225 Mnr Mike Tisley; 
ZSL319 Gizno Amature R.G.; ZS$L320 Mnr Johan Van Tonder; ZSL321 Mnr 
Anthony Todd Gaine; ZSL322 Mnr P.J. van der Merwe. 


Ons vertrou dat julle `n lang en vreugtevolle verbintenis met die SARL sal hê. 
SARL OPEDAG BY DIE NARS `N GROOT SUKSES 


Die SARL opedag by die NARS verlede Saterdag 2 November was `n groot 
sukses. Nieteenstaande die onplesierige weer het amateurs van heinde en verre 
besoek afgelê om sake te doen. 'Twee nuwe lede het aangesluit en 3 het hulle 


ledegelde kom betaal. Boeke ter waarde van ongeveer R1 300 is verkoop, dus 
het die SARL finansieël baie daarby gebaat. 


Amateurs van Witbank, Alberton, Oos-Rand, Sandton en Pretoria was teenwo- 
ordig. 15 lede van Magalies Radioamateurklub met hulle gesinne, altesaam 28 
het onder die bome uitgespan en heerlik gekuier. Kinders en jongmense het op 
die springkasteel baljaar totdat hulle gê uit was. Voordat die reën begin val het, 
het almal na, die lapa verskuif, waar die braaivleisvure gereed was en kon die 
vleisreuk ver gewaar word. Dit het vrolik gegaan en baie lekker gekuier tussen 
die smaaklike ete met talle slaaie deur die LV's verskaf. 


Na die ete het Piet ZR6PJS en Jacgues ZR6JS die werking van IRLP verduidelik 
en later in die Reno Faber radiokamer 'n praktiese demonstrasie gelewer wat 
baie interessant was. Van nou af sal die NARS-kantoor elke tweede Saterdag 
Oop wees. Dit is vir die gerief van daardie lede wat nie Saterdae werk nie. 


SPESIALE GELEENTHEIDSTASIE 


`n Spesiale geleentheidstasie, 8SN1TOGA, is aktief tot die einde van Januarie 2003 
vanaf Ogasawara om die 75 jaar van die Japan Amateurradioliga te vier. Akti- 
witeit is op 160, 80, 30 en 12 meter. @SL via JAIMRM. 


Dit is dan die einde van ons nuusbulletin vir vandag. 


Hierdie bulletin is saamgestel deur Dennis ZS4BS, en gelees deur ...... vanuit 
. as 'n diens aan radioamateurs, kortgolfluisteraars en elektronikaentoe- 
siaste. 
Die SARL nooi u ook om Sondae om 10:00 na Amateur Radio Mirror Interna- 
tional op 21560, 9750, 7082 kHz en 145,625 MHZ in die Ooslonden-, 145,650 in 
die Durban- en 145,750 MHz in die Pretoriagebied te luister. `n Heruitsending 
kan Maandagaande om 20:00 SAT op 3215 kHz gehoor word. ARMI word deur 
Telkom en Sentech geborg. 


Kom neem ook deel aan die net van die President van die SARL wat Sondae 
om 12:00 op 7082 kHz op die lug is. 


U het geluister na ZS6SRL, dankie dat u by ons aangesluit het. `n Groot woord 
van dank aan al diegene wat items vir hierdie bulletins verskaf en aan al die 
amateurs wat so gereeld die herleidings waarneem. 


Hierdie Afrikaanse uitsending eindig nou en SARLNUUS wens u `n aangename 
week toe. 


Totsiens almal. 
LAAT NUUS 


Weens `n onvoorsiene sameloop van omstandighede is hierdie treurige nuusitem 
nie in die hoofnuusbulletin opgeneem nie. Nuuslesers, sluit dit asb in alle bul- 
letinuitsendings in. 


STIL SLEUTEL 


Dit is met groot leedwese dat die Raad van die SARL die afsterwe van Johannes 
van der Hoven, ZS6COGC, alombekend as “Hofie”, op Vrydag 8 November op 58 
jarige ouderdom moet aankondig. “Hofie” het sy opleiding by die Olifantsfontein 
Radio- en die Hartebeeshoek satelietstasie gehad. Hy was 'n kundige mens en 
baie bekend vir sy sateliet-weerprentuitsendings. Ons innige simpatie gaan aan 
sy eggenote Christa, familie en vriende. 


/EX 


